અહીં ૫૩ વર્ષનાં સંગીતા જોશી ઉમેરે છે, ‘સુધીરને હું તેના નામ અને કામથી તો ઓળખતી જ હતી, પરંતુ મળવાનું પહેલી વાર તેમણે લખેલા નાટકના મુહૂર્તમાં જ બન્યું. પહેલાં હું ખૂબ કરીઅર-માઇન્ડેડ હતી. સુધીરે પ્રપોઝ કર્યું ત્યાં સુધી તો મેં ક્યારેય જીવનમાં લગ્નનો વિચાર પણ નહોતો કર્યો, એથી પહેલાં તો તેના આ પ્રસ્તાવથી મને ખૂબ આશ્ચર્ય થયું, પરંતુ વિચાર કરતાં સમજાયું કે અમારી વચ્ચે કેમિસ્ટ્રી તો હતી જ, બસ અમે ક્યારેય એ બાબત તરફ ધ્યાન નહોતું આપ્યું. પરિણામે તેને ના પાડવાનો તો સવાલ જ નહોતો. આવતો.’ જ્યાં એક બાજુ સંગીતાના ઘરે તેમનાં મમ્મીએ આ નર્ણિયને ગ્રીન સિગ્નલ આપી દીધું ત્યાં જ બીજી બાજુ સુધીરભાઈના પુત્ર આશિતે પણ તેમના આ નર્ણિયને સહર્ષ વધાવી લીધો. પરિણામે પહેલાં મરીન લાઇન્સની વેસ્ટએન્ડ હોટેલમાં સગાઈ અને પછી ૫ ડિસેમ્બર ૨૦૦૭ના રોજ બન્ને લગ્નગ્રંથિથી જોડાઈ ગયાં.